Navodilo št. 6: VRSTE IZOLACIJSKIH POSTOPKOV PRI BOLNIKIH/PACIENTIH GLEDE NA POTI PRENOSA OKUŽB IN TRAJANJE IZOLACIJSKIH UKREPOV ZA POSAMEZNE OKUŽBE


	Program preprečevanja in obvladovanja okužb v zasebni dejavnosti - 

PISNA PRAVILA

	Navodilo št. 6

	IZOLACIJA

	Z izvajanjem IZOLACIJSKIH POSTOPKOV PRI BOLNIKIH GLEDE NA POTI PRENOSA OKUŽB želimo preprečiti možnost nastanka in širjenja okužbe s stikom, kapljicami, prek zraka, krvi, telesnih tekočin in izločkov, ter zaščititi pacienta in zdravstvenega delavca.

UKREPI:

♦ Standardna izolacija.
♦ Izolacija vezana na način prenosa okužb:

- kapljična izolacija,

- aerogena izolacija,

- kontaktna izolacija.
♦ Zaščitna izolacija.
I. UKREPI STANDARDNE IZOLACIJE
To so ukrepi s katerimi v času izvajanja zdravstvene dejavnosti preprečujemo prenos okužbe na pacienta ali zdravstvenega delavca. Uporablja se pri vseh pacientih ne glede na diagnozo. Izvajajo jih vsi zaposleni. Preprečujemo širjenje okužbe pri stiku z bolnikovo krvjo, njegovimi telesnimi tekočinami, izločki in iztrebki. Obsega naslednje ukrepe:

♦ Higiena rok (razkuževanje po stiku z bolnikom, pred obravnavo naslednjega bolnika).
♦ Po potrebi uporaba osebne varovalne opreme (rokavice, maska, očala ali vizir, predpasnik ali halja, kapa, zaščita za čevlje).
♦ Odlaganje ostrih predmetov v zbiralnik, ki ga ni mogoče prebosti ali razbiti.
♦ Odlaganje uporabljenih instrumentov v dekontaminacijsko sredstvo.
♦ Čiščenje, razkuževanje pripomočkov, predmetov, površin.
♦ Sterilizacija.
♦ Uporaba maske z balonom pri predihavanju.
♦ Uporaba avtomatskih pipet.
♦ Rokovanje, prevoz in pranje perila.
♦ Odlaganje, zbiranje in odstranjevanje odpadkov (infektivnih in ostalih zdravstvenih

odpadkov).
♦  Prostorska namestitev kužnega bolnika.

Prostorska ločitev bolnikov v čakalnici zobozdravstvene ambulante ni potrebna, ker bolniki z akutno okužbo načeloma ne obiskujejo zobozdravnika. 
II. UKREPI KAPLJIČNE IZOLACIJE
Z ukrepi kapljične izolacije preprečujemo prenos okužbe s kapljicami, ki se razpršijo pri kašljanju in kihanju in se usedejo na sluznice oči, ust in nosu. Obsega naslednje ukrepe:
♦ Vse ukrepe standardne izolacije.
♦ Uporabo maske pri oddaljenosti manj kot 1 meter od bolnika, po potrebi uporabo očal.
♦ Pacient uporablja masko, kadar močno kašlja in ga napotimo na dodatno obravnavo.
♦ Poučevanje pacienta in spremljevalcev o potrebnih higienskih ukrepih (higiena kašlja- glej plakat, higiena rok – glej shemo).
♦ Zagotavljanje minimalne razdalje med bolniki, namestitev v ločenem prostoru oziroma kohortna izolacija v ločeni čakalnici.
III. UKREPI AEROGENE IZOLACIJE
Z ukrepi aerogene izolacije preprečujemo širjenje okužb z vdihavanjem okuženega zraka pri bolnikih s pljučno ali laringealno tuberkulozo, pri dovzetnih zdravstvenih delavcih ob stiku z noricami, ošpicami in nekaterimi zelo kužnimi boleznimi (npr. SARS).
Izvajamo naslednje ukrepe:

♦ Ukrepi standardne izolacije.
♦ Nadenemo si visoko filtrirno respiratorno masko FFP3, ki se tesno prilega obrazu in jo uporablja zdravstveni delavec ob vstopu v prostor k bolniku s tuberkulozo ali zelo kužno nalezljivo boleznijo (ambulanta, čakalnica, doma). Bolniku nadenemo kirurško masko, če zapusti izolacijski prostor.
♦ Izolacijski prostor naj ima ločen vhod, ne preko skupne čakalnice in naj ne bo v bližini prostorov, kjer se zadržujejo osebe z motnjo imunske obrambe. Vrata morajo biti zaprta.

♦  V izolacijskem prostoru (čakalnica, ambulanta) naj se izvaja prezračevanje skozi okno najmanj 5 do 10  min na vsakih 4-6 ur; pri mehanskem prezračevanju naj bo izmenjavo zraka 6-12 krat na uro;   

♦ Kohortna izolacija bolnikov.
♦ Osebje, ki dela v ambulanti mora imeti protitelesa proti noricam in ošpicam (glej Zaščita zdravstvenih delavcev).

♦ Poučevanje bolnika in spremljevalcev o potrebnih higienskih ukrepih.

IV. UKREPI KONTAKTNE IZOLACIJE
Z ukrepi preprečujemo posreden in neposreden prenos kolonizacije/okužb, ki se prenašajo s stikom ali fekalno-oralno prek rok, onesnažene delovne obleke in s stikom z okuženimi predmeti, pripomočki in površinami.

Izvedba:

♦ Ukrepi standarde izolacije.
♦ Bolnika z anamnezo za okužbo, ki se prenaša s stikom, usmerimo v ločeno čakalnico s sanitarijami oz. kohortno izoliramo. 

♦ Zdravstveno osebje uporablja dodatna osebna varovalna sredstva ob posegih s tveganjem za kontaminacijo.
♦ Preiskovalno mizo obvezno zaščitimo (po pregledu zaščito odstranimo, preiskovalno mizo razkužimo).
♦ Pripomočke  razkužujemo, čistimo neposredno po uporabi, prednost imajo pripomočki

za enkratno uporabo.
♦ Pripomočki in oprema (stetoskop, termometer, merilec krvnega pritiska itd.) so nameščeni

v izolacijski ambulanti in so namenjeni le izoliranemu bolniku, razkužijo se hkrati s prostorom;

♦ Razkuževanje izolacijske ambulante poteka takoj, ko bolnik prostor zapusti in po potrebi. 

♦ Poučevanje bolnika in spremljevalcev o potrebnih higienskih ukrepih.

Dodatni ukrepi kontaktne izolacije pri bolnikih, ki so kolonizirani z epidemiološko pomembnimi  in večkratno odpornimi bakterijami (npr. z MRSA, VRE):

♦ Za znane bolnike, ki so kolonizirani/okuženi z epidemiološko pomembnimi mikrooorganizmi, ki se prenašajo s stikom, kohortna izolacija v ločeni čakalnici in naročanje ob koncu delovnega turnusa.

♦ Pri kohortni izolaciji zagotovimo 1 do1,5 m prostega prostora med opremo, vozičkom drugega bolnika, lahko namestitev dodatnih pregrad.
♦ Razkužilo za roke mora biti nameščeno čim bližje bolniku. Roke si razkužimotakoj po stiku z bolnikom, njegovo okolico, pripomočki, ko odstranimo rokavice, pred odhodom iz sobe in neposredno pred stikom z drugim bolnikom.
♦ Čisto perilo pripravljamo v izolacijski ambulanti sproti in največ za eno izmeno.
♦ Umazano perilo vložimo v vrečo v izolacijski ambulanti in jo odstranimo, ko je polna do dveh tretin.
♦ Preden bolnik zapusti izolacijsko ambulanto ali čakalnico zaradi preiskav, ki jih ni mogoče tu opraviti, si razkuži roke. Osebje, ki ga spremlja, naj upošteva ukrepe standardne izolacije.

♦  Oddelek kamor bolnika napotimo na preiskave ali ga preusmerimo, predhodno obvestimo o kolonizaciji ali okužbi z odpornim mikroorganizmom.
♦ Izvajamo zdravstveno vzgojo osebja.
♦ Bolnika in spremljevalce poučimo in nadzorujemo pri izvajanju osnovnih higienskih ukrepov.

TRAJANJE IZOLACIJSKIH UKREPOV
Izolacijske ukrepe izvajamo pri bolniku dokler je kužen (glede na diagnozo oz. klinični sindrom; glej Tabelo o tipu izolacije in trajanju kužnosti).

V. ZAŠČITNA IZOLACIJA
Zaščitna izolacija je potrebna pri bolnikih s hudo motnjo obrambe (npr. v času nevtropenije). Uporabljamo osebno varovalno opremo (rokavice, maska, halja), da bolnika zaščitimo pred pogojno patogeno mikrobno populacijo (normalna flora) in patogenimi mikroorganizmi, ki so prisotni na rokah in delovni obleki zdravstvenega osebja ali jo razpršujejo pri govoru, kihanju, kašljanju. Vse pripomočke, ki pridejo v stik z bolnikom pred tem razkužimo (npr. stetoskop, merilec saturacije, krvnega pritiska,...).

